**ОБЩИНСКИ СЪВЕТ – СВИЩОВ**

**Р Е Ш Е Н И Е**

**№ 528**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Увеличаване на капитала на общинско търговско дружество „Дунавски индустриален технологичен парк – Свищов“ ЕАД, с ЕИК 205443197

На основание чл. 21, ал. 1, т. 8 и т. 23 от Закона за местното самоуправление и местната администрация (ЗМСМА), чл. 192, ал. 1 от Търговския закон (ТЗ), чл. 51 от Закона за общинската собственост (ЗОС), чл. 23, ал. 1, т. 1 и т. 2 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел и във връзка с предложение с Вх. № 1008/20.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**1.** Увеличава капитала на „Дунавски индустриален технологичен парк – Свищов“ ЕАД от 10 230 110 лева на 10 435 110 лева, с издаването на нови поименни 20 500 акции, с номинал 10 лева всяка. Всички акции да бъдат придобити от Община Свищов и платени по номинал.

**2.** Променя Устава на „Дунавски индустриален технологичен парк – Свищов“ ЕАД, както следва:

**I.** В чл. 8, ал. 1 цифровите изражения се променят по следния начин:

**1.** *„10 230 110 (десет милиона двеста и тридесет хиляди сто и десет) лева* се променя на *„10 435 110 (десет милиона четиристотин тридесет и пет хиляди сто и десет) лева“.*

**2.** *„1 023 011 (един милион двадесет и три хиляди и единадесет) акции“* се променя на *„1 043 511 (един милион четиридесет и три хиляди петстотин и единадесет) акции“.*

След промяната чл. 8, ал. 1 придобива следния вид: „*Капиталът на Дружеството e в размер на 10 435 110 (десет милиона четиристотин тридесет и пет хиляди сто и десет) лева. Капиталът на Дружеството е разпределен в 1 043 511 (един милион четиридесет и три хиляди петстотин и единадесет) акции, с право на глас, с номинална стойност 10 (десет) лева всяка. Едноличен собственик на капитала е Община Свищов“.*

**II.** Променя номерацията на чл. 8, ал. 1, т. 3, която приема нов номер – чл. 8, ал. 1, т. 4, като текстът се запазва без промяна.

**III.** Приема нова т. 3 на чл. 8, ал. 1 със следната редакция:

*„т. 3. Парична вноска в размер на 205 000 (двеста и пет хиляди) лева, внесена изцяло по набирателна сметка от едноличния собственик на капитала Община Свищов, съгласно Решение № 528 от 29.07.2021 г., Прот. № 32 на Общински съвет – Свищов.“*

**3.** Възлага на изпълнителния директор на дружеството да предприеме необходимите правни действия за издаване на нови временни удостоверения за акциите и вписване на взетото решение в Търговския регистър.

**4.** Възлага на изпълнителния директор на дружеството да извърши всички необходими действия във връзка с взетите решения, в това число и да организира и проведе необходимите процедури за избор на изпълнител/и за изработване на ПУП и всички прeдварителни, съпътстващите и последващи дейности при спазване на разпоредбите на Закона за обществените поръчки.

**МОТИВИ:** Общината в качеството си на едноличен собственик на капитала на „Дунавски индустриален технологичен парк – Свищов“ ЕАД може да финансира дейността му само чрез увеличение на капитала с оглед ограниченията на Закона за държавните помощи. Дружеството няма собствени приходи, както няма и текущи разходи. Членовете на Съвета на директорите не получават възнаграждение, въпреки ангажираността им с дейността на дружеството.

Изработването на нов ПУП е част от ангажиментите на Община Свищов към Държавата за предоставената собственост върху земя и сгради на бившето военно поделение в гр. Свищов. Планът ще бъде представен на обществеността за обсъждане. Предвижда се изграждане както на парк и зони за отдих, така и инсутриални зони, които да се предлагат на потенциални инвеститори и работодатели.

В заседанието участват 28 общински съветници.

Гласували “За” – 19, “Против” – 6 и “Въздържали се” – 2. Не участва – 1.

ПРЕДСЕДАТЕЛ НА ОбС: ………………………..

/д-р Кристиян Кирилов/